Centurion: Man ernstig gewond ná ‘mislukte kaping’Argieffoto ŉ 32-jarige man is in ŉ ernstige toestand in die hospitaal opgeneem nadat hy gewond is tydens ŉ beweerde mislukte kaping in Monavoni in Centurion. Ineke van Huyssteen, ER24-woordvoerder, sê die voorval het glo Vrydagaand naby die R55 plaasgevind. “Met ER24-paramedici se aankoms by die toneel omstreeks 22:30 het die man sowat 400 m weg van sy motor gelê,” sê sy. “Hy is twee keer in die bors geskiet en vir dié skietwonde behandel.” Van Huyssteen sê die man het op die toneel beweer dat verdagtes sy voertuig probeer kaap het. “Die man is met lewensondersteunende middels behandel voordat hy na ŉ hospitaal vervoer is. Hy is ernstig gewond,” sê sy. Die presiese gebeure rakende die voorval is nie duidelik nie. Die polisie kon nie Saterdagoggend bereik word vir kommentaar nie.